section_heading: Geografsko-hidrološke karakteristike
paragraph_text: Ukupna dužina vodotoka je 870 km, odnosno 906 km, ako se za ishodišnu točku uzima izvorište rijeke Ulukam (na nadmorskoj visini od 2970 m). Površina slijevnoga područja Kubana je oko 58.000 km<sup>2</sup>. Prosječan protok vode u rijeci kod Krasnodara je oko 425 m<sup>3</sup>⁄s, dok je prosječan protok u gornjem dijelu toka kod Armavira oko 163 m<sup>3</sup>⁄s. Svake godine rijeka Kuban u Azovsko more u prosjeku ulije 12 – 13 km<sup>3</sup> vode, oko 8 milijuna tona sedimenata i oko 4 milijuna tona rastvorenih mineralnih soli. Količina nerastvorivih materijala u riječnoj vodi u prosjeku iznosi oko 682 g/m<sup>3</sup>, a salinitet vode u donjem dijelu toka može dostići vrijednosti i do 1000 mg/l (u prosjeku je između 50 i 400 mg/l). Prosječan pad riječnoga korita je oko 1,53 m/km toka.